**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M. SPALIO 28 D. SPRENDIMO NR. T1-259 „DĖL MOKESČIO UŽ VAIKŲ IŠLAIKYMĄ PLUNGĖS RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ PAKEITIMO**

2022 m. balandžio 28 d. Nr. T1-

Plungė

Plungės rajono savivaldybės taryba n u s p r e n d ž i a:

1. Pakeisti Mokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo (toliau – Aprašas), patvirtinto Plungės rajono savivaldybės tarybos 2021 m. spalio 28 d. sprendimu Nr. T1-259 „DėlMokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“, 3.1. papunktį ir išdėstyti jį taip:

„3.1. Mokestis už maitinimą – 100 procentų vaikų dienos maitinimo normos už kiekvieną vaiko lankytą ir nepateisintai nelankytą dieną:

3.1.1. lopšelio grupės vaikams: pusryčiai – 0,68 Eur, pietūs – 1,22 Eur, vakarienė – 0,80 Eur;

3.1.2. besimokantiems pagal ikimokyklinio ugdymo programą vaikams: pusryčiai – 0,74 Eur, pietūs – 1,36 Eur, vakarienė – 0,90 Eur;

3.1.3. besimokantiems pagal priešmokyklinio ugdymo programą vaikams: pusryčiai – 0,74 Eur, vakarienė – 0,90 Eur. Mokestis už pietus vaikams, besimokantiems pagal priešmokyklinio ugdymo programą, kompensuojamas Lietuvos Respublikos socialinės apsaugos ir darbo ministerijos nustatyta tvarka nuo mokslo metų pradžios iki mokslo metų ugdymo proceso pabaigos;

3.1.4. savaitinėje lopšelio-darželio „Pasaka“ specialiojo ugdymo grupėje: naktipiečiai – 0,50 Eur“.

2. Papildyti Aprašą 5.3. papunkčiu: „Vaikas auga nuo karo veiksmų į Lietuvą atvykusių karo pabėgėlių šeimoje, pateikus Migracijos departamento išduotą registracijos dokumentą (6 mėnesius nuo registracijos dokumento datos).“

3. Pripažinti netekusiais galios Plungės rajono savivaldybės tarybos sprendimus:

3.1. 2007 m. spalio 25 d. Nr. T1-11-257 „Dėl Užmokesčio už vaikų išlaikymą Plungės rajono ikimokyklinio ugdymo įstaigose nustatymo tvarkos patvirtinimo“;

3.2. 2008 m. sausio 31 d. Nr. T1-7 „Dėl Plungės rajono savivaldybės tarybos 2007 m. spalio 25 d. sprendimo Nr. T1-11-257 „Dėl Užmokesčio už vaikų išlaikymą Plungės rajono ikimokyklinio ugdymo įstaigose nustatymo tvarkos patvirtinimo“ pakeitimo“ ir jį keitusį sprendimą;

3.3. 2009 m. gruodžio 23 d. Nr. T1-312 „Dėl Mokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“;

3.4. 2021 m. sausio 28 d. Nr. T1-8 „Dėl vaiko maitinimo kainos Plungės rajono savivaldybės ikimokyklinį ir (ar) priešmokyklinį ugdymą vykdančiose įstaigose nustatymo“.

4. Nustatyti, kad sprendimas įsigalioja 2022 metų gegužės 1 dieną.

Savivaldybės meras

SUDERINTA:

Administracijos direktorius M. Kaunas

Administracijos direktoriaus pavaduotojas M. Česnauskas

Juridinio ir personalo administravimo skyriaus vedėjas V. Tumas

Kalbos tvarkytoja S. Grigalauskaitė

Švietimo ir sporto skyriaus vedėjas G. Rimeikis

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2021 M. SPALIO 28 D. SPRENDIMO NR. T1-259 „DĖL MOKESČIO UŽ VAIKŲ IŠLAIKYMĄ PLUNGĖS RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ PAKEITIMO“**

2022 m. balandžio 5 d.

Plungė

**1. Parengto teisės akto projekto tikslai, uždaviniai, problemos esmė –** pakeisti 2021 m. spalio 28 d. sprendimo Nr. T1-259 „Dėl Mokesčio už vaikų išlaikymą Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ 3.1. papunktį, keičiant mokesčio už vaikų maitinimą įkainį bei aprašą papildyti 5.3. papunkčiu dėl mokesčio kompensavimo nuo karo veiksmų į Lietuvą atvykusių karo pabėgėlių šeimų vaikams.

**2. Kaip šiuo metu yra sprendžiami projekte aptarti klausimai.** Projektas suderintas su įstaigų vadovais.

**3. Kodėl būtina priimti sprendimą, kokių pozityvių rezultatų laukiama.** Atsižvelgiant į dabartines maisto tiekėjų siūlomas prekių kainas, esamas mokestis už vaikų išlaikymą įstaigose, įgyvendinančiose ikimokyklinį ir priešmokyklinį ugdymą, yra per mažas ir nesudaro galimybių vaikams teikti kokybišką ir Higienos normų reikalavimus atitinkantį maistą.

**4. Siūlomos teisinio reguliavimo nuostatos.** Patvirtinus šį Plungės rajono savivaldybės tarybos sprendimą, Plungės rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, ugdomiems vaikams bus galima teikti kokybišką ir Higienos normų reikalavimus atitinkantį maistą.

**5. Pateikti skaičiavimus, išlaidų sąmatas, nurodyti finansavimo šaltinius.** Papildomų lėšų šiam sprendimui įgyvendinti nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Reikia pripažinti netekusiais galios ankstesnius Savivaldybės tarybos sprendimus, kuriuose buvo nustatyti kitokie mokesčio dydžiai.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės r. savivaldybės švietimo įstaigų, įgyvendinančių ikimokyklinio ir priešmokyklinio ugdymo programas, vadovų iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos Švietimo ir sporto skyriui ir Plungės rajono savivaldybės švietimo įstaigoms, įgyvendinančioms ikimokyklinio ir priešmokyklinio ugdymo programas.

Taip pat sprendimą paskelbti Teisės aktų registre.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Švietimo ir sporto skyriaus vyriausioji specialistė Dangirutė Vaškienė